湘江

湘江，又叫湘水，係流喺中國南部嘅大江之一，佢流過湖南省，注入到洞庭湖，係長江右岸嘅主要支流，亦係湖南最大嘅河，流域面積有9萬4721平方公里，全長948公里，一年平均流量722億立方米。湘江係湖南簡稱「湘」嘅來源。

河道 
喺《水經注》呢啲古文獻中，因爲貫通咗湘江同灕江，而以爲貫通佢哋嘅海洋河係湘、灕二江嘅源頭，所以古人認爲湘江發源自廣西桂林靈川嘅海洋山，以爲流過海洋墟嘅海洋河係佢嘅源流。到咗如今，傳統上認爲湘江發源喺興安白石鄉石柱嘅近峰嶺，2011年湖南省主持水利普查，勘查結果認爲源頭應該係湖南永州藍山嘅大橋河，發源喺紫良嘅野狗嶺，而將傳統上興安嘅水源改叫湘江西源。

從湘江西源出發，條河喺廣西內向東北方向流。透過靈渠運河嘅連結，流入運河嘅水有70%回流返湘江，而有30%嘅水流入灕江。湘江入湖南省嘅地方係湖南永州東安嘅瀑埠頭。湘江全長嘅948公里之中，有670公里左右喺湖南省內，係湖南最大嘅江，亦係長江大支流之一。

自東安開始，條河一路向北，然後匯入各路支流嘅河水：喺永州市境內流入紫水、石期河、瀟水、應水同白水；喺衡陽匯入蒸水同；喺衡山流入洣水；喺株洲嘅淥口匯入淥水；喺湘潭匯入；喺長沙市中心匯入瀏陽河同；喺望城嘅新康同高塘嶺一帶匯入。到岳陽湘陰嘅濠江口時，湘江分成左右兩支水流，一齊注入洞庭湖，透過呢個湖連結長江。

湘江有2157條支流，而喺當中嘅主要支流，屬東岸嘅有瀟水、耒水、洣水、淥水、瀏陽河，屬西岸嘅有祁水、蒸水、涓水、漣水、潙水。

條江通過嘅市區同縣份有：興安縣、全州縣、東安縣、永州市區、祁陽縣、衡南縣、衡陽市區、衡山縣、株洲市區、湘潭市區、長沙市區、望城區、湘陰縣。

流域 
湘江流域幾廣大，佢位於長江嘅南側、南嶺山脈嘅北面。東面嘅羅霄山脈係佢同贛江水系嘅分水界，西面嘅衡山山脈將佢同資水水系劃分開。9萬4721平方公里嘅流域面積裏頭，有8萬5300平方公里屬湖南省，相當於係湖南省面積嘅40%。

流域主要都市 
湖南中北部嘅湘江流域形成咗都市圈，當中嘅核心城市有：
衡陽
株洲
湘潭
長沙

攷

洞庭湖
長江
灕水
沅江

長江
中國嘅河
類:湖南地理
類:廣西地理